Tidligere:
Hvordan skal jeg tilgive Tariq og os for det, der skete med Raina?
- Vi får det bedre, når vi får Dre. - Jeg får det aldrig bedre.
Vil du ud af det med rene hænder? Så afskær alle, der ved, hvem du er.
- Jeg hørte om din høring. - John Mak vil tage min beskikkelse.
- Angela, du er farlig for tiden. - Darryl.
Skal jeg slette rapporten? Uden den peger intet på dig.
- Eller dig. - Jeg må bruge en andens login.
Angela lyver vist om, hvor hun var i går.
Hold Maria Suarez fra Angela indtil videre.
- Bed ham lade være! - Jeg beder dig ...
Vi må alle glemme Ghost.
Har du været i L.A.? Du skal stå for begge kyster.
Jimenez-kartellet gik med til det hele. Territoriet, havnen.
Mød vores leverandører, Alicia og Diego Jimenez.
Vi ser frem til samarbejdet.
Dre vil forvente K's folk. Brug italienerne.
I får 60.000 for én opgave. Bare find ham, og før ham til mig.
K siger, de står klar.
- Det var en fejl at komme. - Jimenez-kartellet beskytter mig.
Prøver I igen, dræber de dig og hele din familie.
Har de ikke demokrati? Hvem har stemt for det?
I er gået forkert, amigos.
Chefen har selv godkendt os.
Jason har snakket med New York.
Ikke vores chefer. Det her er en Jimenez-havn.
- Skrid med jer. - Vi vil ikke have ballade.
Der kan ske fejl. Sådan går det.
Få fjernet de skide dødbidere.
- Mor, er du okay? - Jeg har det fint. Bare gå i seng.
Hej, chef.
- Jeg troede, jeg stod for mødet. - Gjorde du? Jeg klarer det.
Tag plads, de herrer.
Uriel Diaz, lederen af Toros Locos, er fundet død -
- med en kugle i hovedet og søm i hænder og skuldre.
- Nogle syge folk nyder den slags. - Det ligner et kartelmord.
- Nogen ville se ham lide. - Det havde jeg også villet.
Ud over lig, våben og penge fandt man 86 kilo i huset.
Det er et stort tab for enhver. Og det var dumt at have det ét sted.
- Så Diaz' leverandør gjorde det. - Det er som en selvrensende ovn.
Ifølge NYPD har Diaz' død skabt et vakuum -
- mellem medlemmerne Arturo Magdeleno og Lorenzo Salazar.
Det er så svært at vælge. Må den bedste mand vinde.
Vi håber, pistolen giver os et match.
Pistolen er narkorelateret. Måske fører den til leverandøren.
Nogen ved, hvem Diaz arbejdede sammen med.
Kriminelle sladrer som teenagetøser. Nogen skal nok spytte ud.
Hej, hej. Her dufter herligt.
- Hvad så, Keisha? - Hej.
- Er det bananpandekager? - Ja, vil du have en?
Ja.
- Det er pænt af dig at hjælpe til. - Det manglede bare.
Jeg kan ikke forestille mig, hvordan Tasha har det.
Det er som et mareridt, der ikke slutter.
Jeg var der, da Riq og Raina blev født.
- Raina havde så meget hår. - Ja, det kan jeg godt huske.
Og da Ghost bad mig være gudfar, var jeg så stolt.
- Jeg skulle beskytte dem. - Tommy ...
Hvad skete der? Jeg får ikke et ærligt svar af Tasha.
Hun bad mig lyve om, at de aldrig forlod lejligheden.
Hvad lavede de den aften?
Hør, det er bedre ikke at vide det. Du behøver aldrig lyve. På ære.
Jeg står i gæld til dig.
Ja ... Jeg henter Yas.
- Godmorgen. Keish, har du set Tasha? - Hun sagde, hun skulle ud.
- Tak for morgenmad. - Ingen årsag.
- Er du klar? K venter. - Ja, lad os gå.
Hej, hej, Keisha.
Vi skulle ikke ses igen.
Ved andre, at Tariq kendte Raymond Jones?
- Pas. - Find ud af det. Jeg har gjort mit.
Men hvis nogen forbinder Tariq med mordet, er vi alle færdige.
Jeg har også en. Nummeret er gemt. Giv besked.
Hvad fanden gik der galt?
Sku ned, fjols. Mine drenge gjorde deres job.
De siger, Dre blev advaret og løb. Dine italienere klokkede i det.
- Vrøvl. - Hvem kan have advaret ham?
- Pas. Og hvad så? - Mine drenge hørte skud.
Jeg troede, italienerne fik ham, men så fandt jeg det her på min bil.
- Jeg fik også et. - Han stak et i min jakkelomme.
- Hvorfor skød du ham ikke? - Jeg havde ingen pistol ved graven.
Jeg kender kortene fra fængslet, men hvem er de fra?
Jimenez-kartellet. De beskytter Dre.
Jeg er ikke bange for de spaniere.
- Hvad fanden? - Tommy, hvad fanden foregår der?
Det er Jason Micic. Jeg sælger hans varer. Pak gøbben væk!
- Jeg bad dig droppe Ghost. - Hvad så, J?
- Jeg har dine penge. - Luk røven. Du løj for mig, Tommy.
L.A.-handlen var fup.
To af mine mænd er døde. Jimenez-kartellet stjal mine varer.
Nu skylder du mig to millioner.
Problemet er, at jeg ikke ved, hvad jeg foretrækker.
At få mine penge eller at dræbe dig.
Vent! Vi retter op på det.
Du får havnen i L.A. som lovet.
- Vil I udrydde kartellet? - Om nødvendigt.
Da du ikke kan noget uden Ghost, kan I dræbe dem sammen.
- Og hvem fanden er ham her? - En gammel ven.
Nå, gamle ven, så er du også en del af det her.
- Det er det rene selvmord. - Jeg siger til, når varerne kommer.
Jeg ville dræbe Dre, ikke have en ny leverandør.
Hvad skulle jeg gøre? De ville dræbe os.
Vi kan ikke nå Jimenez-kartellet. Det kræver en muldvarp.
Dre fører os til dem. Så dræber vi dem og ham.
- Alle vinder. - Hører du det her?
Vi udrydder kartellet. Jason beskytter os.
Så er Dre lige til at dræbe. Det er en smuk idé, K.
- Ghost, er du klar? - Har jeg noget valg?
- Hold da kæft. Jeg venter ... - Dre! Bliv her.
Jeg elsker et publikum. Jeg er der snart.
- Det er min tur. - Nej, lad ham blive færdig.
Ja, lad mig.
Vent, vent.
Skrid med jer.
En af vores beholdninger er blevet beslaglagt.
Et Toros-hus. Det er i nyhederne.
- De fik 86 kilo af mine varer. - Hvis fejl var det?
Der var serbere i vores havn.
Vi tog os af dem ... og tog deres varer.
Jeg forventer en stor forsendelse, og du må kompensere for mit tab.
Får du snart Bassetts internationale klubber?
- Jeg er i gang. - Så kom i gang.
Uriels død har skabt problemer med ledelsen af Toros.
De strides om hans plads.
Fiks det. Jeg har ikke tid til fejl. Det har min søster heller ikke.
Som du vil, Diego.
Oversætteren har klargjort Maria Suarez' udsagn og en tidslinje.
Hun og Miguel blev tvunget ned i et bagagerum.
Vejen var ujævn det sidste stykke.
Vi mener, de kørte på brosten i Meatpacking District.
Suarez siger, der var musik og larm, da de blev hevet ud af bilen.
Larmen ophørte, da de kom indenfor -
- hvor de menes at have mødt Egan og St. Patrick.
De blev kidnappet den aften, St. Patrick åbnede Truth i kvarteret.
Og Truth har en læsserampe. Vi mener, de blev ført derhen.
Skulle St. Patrick have myrdet en fyr ved sin egen læsserampe?
Sikke et tidsspild.
Er I så ivrige, at I vil præsentere et vidne, der havde bind for øjnene?
- Hun er troværdig. - Hun så intet.
Hvis St. Patrick dræbte Miguel Alvarez, er han en narkohaj.
Får vi ham, får vi alle oprejsning, og som bonus dør Angelas karriere.
Hvad fanden? Var der derfor, hun ikke måtte høre om det?
Ja. Tameika beder dig holde det for dig selv.
Hun ved, Angela er ustyrlig i relation til St. Patrick og Egan.
Angela må ud, men Maria Suarez er ikke løsningen.
Kun én person ved, hvor skyldig St. Patrick er.
Får vi den person, har vi alletiders vidne.
Jeg har en høring at forberede mig til.
Pengeindsamlingen vil foregå ud fra en niveauinddelt model.
Den giver donatorer incitament til at yde endnu større bidrag.
Se her. Det er vores indsamlingsmål.
- De tal er ambitiøse, Rashad. - Ja, men ikke umulige.
Når vi når 15 millioner, afholder vi en officiel ceremoni.
Vi inviterer lokalbefolkningen og viser dem de unge -
- der får nytte af QCP.
Fint. Hvad gør vi først? Hvordan kan jeg hjælpe?
James, for at være helt ærlig -
- er al tvivlen omkring Rainas død skidt for forretningen.
Det undrer folk, at en retskaffen fyr som dig pludselig mistede en datter.
Det afskrækker mulige investorer.
Vi må opklare Rainas mord.
- Politiet gør, hvad de kan. - Det er ikke nok.
Hvis du og din kone vil holde pressemøde -
- og udlove en dusør, vil NYPD få flere spor i sagen.
Det fremhæver også QCP's formål -
- og får donatorer til at skrive checks.
For at ære Rainas minde.
Jeg drøfter det med Tasha.
- Hvad så, Sammy? - Lad os køre en tur.
- Jeg har planer. - Hop ind.
Hvor er vi?
Connie har det skidt. Hun er med i et forsøg, men får nok placeboen.
- Uanset hvad er det ikke lovende. - Sammy, hvad laver vi her?
Satans. Nu ved jeg, hvorfor du ikke ringede tilbage.
Hvordan fandt I mig?
Du og Marco legede her, da din far ejede stedet.
Jeg vidste, du ville vente her i håb om, at han dukkede op.
- Klarede han den ikke? - Politiet fandt hans lig.
- Hans far tog hen til Vincent. - Ved Vincent det?
Han ved, Marco er væk, og at du er savnet, men ikke hvorfor.
Carmine, hvad fanden skete der?
Ham, vi skulle overfalde, havde en pistol. Vi havde ham.
Men han overrumplede os og stak af.
Fandens, Sammy. Vi må fortælle Vincent om det.
At du hyrede os, Tommy.
Sådan gør vi ikke. Han er Vincents gudsøn.
Jeg vil snakke med Teresi og finde en løsning.
Carmine, skal jeg ringe til dine forældre?
Næ. Jeg klarer mig.
Vi kommer tilbage med lægen, så du kan få skiftet bandagen.
Jeg havde kneppet storesøsteren.
Hun giver en bedre sutter. Du tænker for meget på alder.
Ja, jeg er med.
Jeg havde nær mistet appetitten.
- Hvad vil du? - Du skal snart til høring.
En anklage for interessekonflikt er alvorlig.
- Det ender nok ikke godt. - Jeg har prøvet det før.
Det løser sig. Det gør det altid.
Hvad hvis jeg tilbød at droppe anklagen -
- mod oplysninger om nogle af dine klienter?
Vil du redde min beskikkelse, så jeg kan bryde loven?
Snedigt. Har du selv fundet på den?
- Hvilke klienter? - Det siger jeg, når du siger ja.
Så må du vel klare dig uden.
Held og lykke med tiltalen. Må jeg bede om regningen?
Foregiv ikke at være en hæderlig fyr, der tænker på sine klienter.
Hvordan vil du forsørge din datter, hvis du ikke kan praktisere jura?
- Hvor var du i morges? - Jeg havde et ærinde.
- Hvad skal du? - Jeg har et ærinde.
- Vi må snakke om Tariq. - Og om Tate.
Han vil have, at vi udlover en dusør for oplysninger om Rainas morder.
Aldrig i livet.
Tate mener, det vil skaffe investorer og få QCP i gang.
For Raina. Jeg helmer ikke, før bygningen er opført.
Vi holder ikke pressemøde. Vi ved, hvem der skød Raina.
Alle oplysninger om Ray Ray kan føre til Tariq.
- Hvem ved, at de kendte hinanden? - Dre. Ud over det ved jeg det ikke.
Spørg din ven Kanan. Han introducerede dem.
Find ud af, om andre kan give Tariq et motiv, fortælle politiet om ham.
Jeg skal spørge.
Jeg vil sende Tariq på Choate. Det vil gavne ham at komme væk.
Jeg skal overveje det, men jeg må indrømme -
- at jeg nødig vil slippe vores søn af syne.
Godnat.
Du, jeg hørte, at ham Callahan blev dræbt i en park.
Hold da kæft ... Hvor skørt.
Han arbejdede for albanerne, så de ragede nok uklar.
Vi må finde nogen, der kan sælge hans varer.
Men første Jimenez-forsendelse er på vej. Du må tage imod varerne.
- Helt sikkert. - Skidegodt.
- Giv os et øjeblik. - Jeg bliver her.
Han kan blive. Fandt du ud af det med Toros?
Ja. Den næstkommanderende, Lorenzo, er uvenner med Uriels fætter Arturo.
Arturo tror, Lorenzo dræbte Uriel for at overtage.
Hvem bør få topposten?
Lorenzo er en gammel rotte med erfaring.
Arturo ved ikke en skid.
Uerfarne folk kan manipuleres.
Jeg kan lide det.
Sørg for, at Arturo bliver leder. Vi styrer ham, så han følger trop.
- Det er ikke det rette at gøre. - Men det er det, jeg gør.
Vi må skaffe Lorenzo af vejen. Jeg hyrer folk.
Ingen må vide, vi står bag.
Så må lejemorderne dø bagefter.
- Ellers kan vi ikke vide os sikre. - Det er mange lig.
Det er nødvendigt. Ingen løse ender.
Jeg ringer til lejemorderne. Chris, tag dig af dem bagefter.
Vi kunne nakke ham lige nu.
Ja, men han skal føre os til Jimenez.
Jeg er ked af det med din knægt.
Tariq prøvede at håndtere det. Han er hårdfør.
Vi tog os af det. K, lad mig spørge om noget.
Hvem kendte til det her ud over dig og Dre?
Brains vidste det. Han var med på et job.
Har han et rigtigt navn?
David Struthers eller Smothers eller noget.
Men ingen har set ham i lang tid.
Brains ved, at hvis han gør Tariq noget, gør han mig noget.
Du kan ikke lide det, men han er den fødte gangster
Han er bedre, end du var. Han er iskold.
Og du var strid, så ...
Jeg ønsker ikke det liv for ham, K.
For mit vedkommende er det slut, når Dre er ordnet.
Tommys italienere ødelagde alt. Vi er her på grund af Tommy.
Dre ville være død, og du ville være ude.
Jeg ser, du ikke skal være karaktervidne for Joe Proctor.
- Han behøver mig ikke. - Jo da.
Du sidder i Destroy Injustices bestyrelse og har lige vundet en sag.
Du er her vel grundet den dårlige smag i munden.
Proctor blev taget af en sag, I arbejdede sammen om.
Det er afgørende, at du vidner ved hans høring.
De kan ikke træffe en informeret beslutning uden dig.
Jeg antager, du ikke vil, fordi du har noget negativt at sige.
Personlige hævntogter huer mig ikke. Slet ikke din.
Uha. Meget negativt.
Kan en vidnestævning få dig til at ændre mening?
Hvad fandt du ud af?
Én person kan forbinde Tariq og Ray Ray.
En David Struthers eller Smothers. Han kaldes Brains.
Kanan tror, han er død, så vi klarer måske frisag.
Godt. Tak, fordi du spurgte ham.
Tariq må væk fra Kanan, fra det hele.
Enig.
Lad os sende Tariq på Choate som planlagt.
- Jeg har ikke været her siden ... - Jeg ved det.
Du kan ikke komme herind, og jeg kan ikke gå.
Pastor Macedon har en sorggruppe. Vi bør prøve det.
- Jeg behøver ingen sorggruppe. - Men det gør jeg.
- Gør det nu for min skyld. - Fint.
David Struthers? Også kendt som Brains.
Hvordan kender de mennesker Tariq?
Vi er klar. Saxe siger, du har noget stort.
Ja, jeg er klar.
Guldpistolen matchede et drab på Manhattan.
Man fandt Celeste Cruz' lig sammen med hendes mand, Mason Cruz'.
Hun døde af et skudsår, men han døde af en påtvungen overdosis.
Der lå et La Araña-kort ved ligene, og deres baby er savnet.
Jeg fik analyseret kokainen. Den matcher det fra Toros-huset.
Så vi kan antage, Jimenez-brødrene er Toros' leverandør.
Har vi et motiv?
Jimenez-kartellet hørte, Cruz ville sladre, og tog sig af det.
Vi leder efter deres lejemordere.
Saxe, kontakt efterforskerne, og bed om deres sagsmappe.
Jeg vil se, hvad de har af overvågningsfilm.
De ved ikke, hvem de søger, men det gør vi.
Ejeren af guldpistolen var både hos Cruz-parret og i Toros-huset -
- og kan føre os til Jimenez-brødrene.
Godt arbejde, Angela. Hvis vi får Jimenez-brødrene dømt -
- stiger alle herinde i graderne.
- Tommy, det er godt at se dig. - I lige måde.
- Det var trist med Connie. - Hvad mener du?
Sammy sagde, det kliniske forsøg ikke virkede.
Uanset hvad må hun ikke vide, du er min søn.
- Så dør hun bare hurtigere. - Fint.
Jeg hører, du holdt fest, og at nogle af gæsterne ikke kom.
Problemet er, at du ikke inviterede æresgæsten.
Nu må du fortælle ham, du holdt fest.
Han bliver stiktosset, og du må undskylde som en mand.
Og så tager du din straf. Er du med?
Ja, okay.
Du burde være kommet til mig.
Min konklusion er, at anklagerne mod mig er -
- ondsindede løgne opdigtet af anklager John Mak -
- der vil tilsmudse mit gode navn for at få hævn.
Han tabte sin sag mod min uskyldige klient.
Vi spilder alle tiden med John Maks sure rønnebær.
Mr. Proctor, det er Deres tredje mistillidshøring. Hvorfor?
Jeg er vel uheldig.
Her står, at to vidner forsvandt før Deres andre høringer.
Ja.
- Hvad blev der af dem? - Aner det ikke.
Var nogen af Deres andre klienter involverede?
Nej.
Og jeg ville ikke bede en klient begå en forbrydelse for min skyld -
- eller skaffe et vidne af vejen. Jeg er ikke gangster.
Jeg ser, at Deres fødenavn er Joseph Civello, ikke Proctor.
- Hvorfor ændrede De det? - Min far døde.
Min mor blev gift igen. Jeg fik min stedfars navn.
Deres far døde i 1984 efter at blive frikendt for mordforsøg.
Deres fars side af familien har lidt af en kriminel fortid.
Ja. Derfor ændrede jeg mit efternavn. Sådan er jeg ikke.
Jeg blev forsvarer, fordi jeg tror på retfærdighed.
Fordi jeg er patriot, ms. Navarro. Vores hverv er det mest agtværdige.
At omgås kriminelle i lokaler som dette gør mig ikke kriminel.
Vi vil gerne høre et vidne mere.
Deres kollega i den foreliggende sag -
- De Forenede Stater vs. James St. Patrick.
- Mr. Silver, De er under ed. - Ja.
Under grundlovsforhøret af Deres klient, James St. Patrick -
- vidste De da, at Deres kollega før havde forsvaret Thomas Patrick Egan?
Ja.
Mente De, der var interessekonflikt mellem mr. St. Patrick og mr. Egan?
Ja. Han rådede mr. St. Patrik til at afvise et forlig.
Mange havde handlet anderledes.
- Udtrykte De det over for Proctor? - Ja.
- Bad De ham erklære sig inhabil? - Ja, men ...
- Hvad var hans svar? - At der ingen konflikt var.
- Han bad mig droppe emnet. - Er Joe Proctor en etisk advokat?
- Mr. Silver? - Der er en gråzone for forsvarere.
Med en uskyldig klient kan lidenskab overtrumfe etikkens skarpe grænser.
Det tolker jeg som et nej. Jeg har ikke flere spørgsmål.
- Du sagde, St. Patrick var uskyldig. - Det er vist ikke pointen.
- Bare svar mig. Var han uskyldig? - Ja.
Var det forkert at råde en uskyldig klient til ikke at indgå forlig -
- eller lyve over for retten?
Jeg mener, dit råd var baseret på dine forhold til klienten og Egan.
De havde ikke samme interesser på daværende tidspunkt.
Som jeg sagde dengang: James var uskyldig.
Hverken James eller Tommy ønskede, at James blev fængslet uretmæssigt.
Det er ikke en interessekonflikt.
Du fulgte ikke reglerne.
Uden reglerne ryger hele systemet.
Har du aldrig kompromitteret dig selv for en uskyldig klient?
Nej, jeg har ikke.
Jeg har ikke yderligere.
Vi tager vidnesbyrdet op til overvejelse.
- Vi når snart en afgørelse. - Snart?
Carmine, vågn op. Vi skal snakke med Vincent.
- Han er død. - Er du sikker? Tjek igen!
Jeg vil stadig betales.
Og dig ... Du sladrede til Teresi.
- Du lod mig ikke engang ordne det. - Hvorfor skulle jeg?
Du har tydeligvis ikke styr på en skid.
Nu må du stå til ansvar for to døde fyre over for Vincent.
Dre bad mig stå for en forsendelse. Bliver jeg mon næstkommanderende?
Du har hjulpet ham længere end nogen anden, så det håber jeg.
Hvis du er nummer to i rækken, er jeg nummer tre.
Sådan er det.
- Du, Dre vil have den Toro dræbt. - Virkelig?
- Spank, lav en U-vending. - Vi bør nok ikke.
- Vend om! - Pis.
Kør! Politiet!
Dr. Wolven, allesammen, mød James og Tasha St. Patrick.
Deres datter, Raina, blev for nylig kaldt hjem til Herren.
Velkommen. Jeg kondolerer.
- Tag endelig plads. - Tak.
Jeg begynder med en bøn.
Herre ... Tak for denne tid sammen.
Jeg beder dig velsigne og trøste alle de sørgende her.
Vi beder om dette i din søns hellige navn.
- Amen. - Amen.
Godt. Vil nogen fortælle om, hvordan de har haft det?
Jessica og jeg havde en hård uge.
I onsdags var det seks måneder siden, Luke døde.
Vores søn, Luke, gik hjem fra skole og blev dræbt af en spritbilist.
Det var en uge før hans 16-års fødselsdag.
Jeg sidder på hans værelse nogle gange.
Det er skørt, men til tider følger jeg efter Jeff, der dræbte ham -
- hen til Gavin's Liquor på 23rd. Han bærer altid sin dumme uniform.
Han køber altid en flaske sprut.
Det er kun et spørgsmål om tid, før han dræber endnu et barn.
Er det forkert at ønske ham død?
Det, du føler, er normalt. Vrede er en del af sorgprocessen.
Er der andre, der vil dele med os?
Jeg sætter dig af. Vi ses senere.
- Jeg har brug for at snakke. - Men det sted er ikke passende.
De forstår os ikke.
Jeg kan dele mine følelser uden at dele årsagen.
Det er bedst ikke at sige noget.
Ved du hvad?
Måske findes der en gruppe for morderiske narkohajers familier.
De ville forstå os, ikke?
James, min ven.
Tasha magter ikke at holde pressemøde lige nu.
Jeg forstår.
Hør, i morgen holder vi spontan sammenkomst for QCP i Borough Hall.
Tag Tasha med, så hun kan se præsentationen.
At se vores mål vil måske opmuntre hende.
- Jeg snakker med hende. - Skidegodt.
RASHAD TATE SOM GUVERNØR
Den her.
- Her er filerne om Cruz-mordene. - Tak, Darryl.
Jeg sagde aldrig tillykke med jobbet. Trods dramaet blev du chef.
Måske kan du gøre noget ved it, for mit login virker ikke.
- Jeg beder dem ordne det. - Tak.
Du, jeg er ked af, at jeg kaldte dig farlig.
Det glæder mig, du er færdig med St. Patrick.
Ja, også mig.
Hej, Angie. Jeg har det ikke for godt.
Kan du ringe til mig? Godt.
Aflys lejemorderne. Jeg nakkede Lorenzo på gaden.
- Hvad siger du? - Han røg sig en tur.
Hvad mener du? Din eneste opgave var forsendelsen.
Jeg klarede det og den skiderik. Det har været en travl dag.
Hvem ved ellers det her? Spanky?
- Han kørte bilen. - Satans.
Jeg sparede dig penge og tid.
Jeg kan ikke udstå synet af dig. Skrid med dig.
Skrid med dig!
Din gut klokkede i det. Hører nogen om det, er vi færdige.
- Du må af med ham og Spanky. - Jeg ordner det.
Du driver The Blind Pig nu. Jeg fortæller dem det.
Hvad er problemet? Du ville slå tre ihjel.
Nu kan vi nøjes med en. Den skide Toro er død. Det løste sig.
- Ingen må vide, det var os. - Ingen så mig.
Du fatter det ikke.
Når jeg beder dig gøre noget, gør du det på min måde.
Så for fanden.
Giver Jimenez-kartellet og deres klubber dig storhedsvanvid?
Husk, du var et nul, da vi mødtes, min ven.
Jeg er ikke din ven, knægt. Du arbejder for mig, Francis.
Fra nu af gør du, som jeg siger! Det her er min organisation!
Du og Spanky har mistet The Blind Pig. Det er Cristobals nu.
- Spanky gjorde intet galt! - Det rager mig. Drop det pis.
Spanky sagde intet, og han standsede dig ikke.
Hej, Angie. Jeg har det ikke for godt. kan du ringe til mig?
- Hvad fandt du ud af? - David Struthers, Brains, er død.
Så er Tariq sikret.
Brains blev dræbt sammen med en ven.
- Big Country. Kender du ham? - Nej.
De var en del af en gruppe indbrudstyve.
Sagen er stadig åben.
Ved du noget om det? Var Raymond Jones indblandet?
I står ikke bag drabene på Brains og Big Country, vel?
Nej, absolut ikke.
Hvis Tariq ikke sættes i forbindelse med røverierne, går det hele.
Jeg sender ham faktisk på en skole udenbys i et stykke tid.
God idé.
Hej. Mød vores nye chef, Dre. Han er vores Jimenez-leverandør.
Fra nu af går alt gennem ham.
Arturo, drabet på Lorenzo var fedt nok.
Forræderen fortjente det efter drabet på Uriel.
- Det var dig, ikke? - Jo, det var.
Netop. Sådan gør Toros' nye leder.
Velkommen til. Vi har masser af varer til jer.
- Vi er klar. Ikke, gutter? - Jo, kom så.
- Godt. - Lad os komme i gang.
Nu da Dre er død, overtager vi så hans netværk?
Det gik galt. Dre er i live.
- Hvor skal pengene så komme fra? - Tommys serbiske leverandør.
- Så må du lære fransk. - Russisk, fjols.
Jeg fedter mig ind. Så overtager vi Tommys organisation.
Fedt. Så skal der spenderes på klubben.
Det kan vi gøre i aften. Ring og sig, vi kommer.
Hør, om Koko er på arbejde. Næ, hun er nok vind og skæv.
Hun er hjernetom, men hun er fandme lækker.
Godt.
Sæt det på pause, Riq.
Din far og jeg vil stadig sende dig på Choate.
- Du trænger til en ny begyndelse. - Fint.
- Godt. - Hvor skal du hen?
Til sammenkomst med QCP.
For bygningen, din far dedikerer til Raina.
Det med Raina var min skyld.
Og alle ved det. Inklusiv dig.
Riq, jeg bryder mig ikke om de valg, du traf.
Men jeg er stadig din mor.
Og jeg vil altid elske dig, okay?
- Brains og Big Country er døde. - Hvem har fortalt dig om dem?
Kanan fortalte din far om dem. Du burde have fortalt mig om dem.
Hvorfor sagde du ikke, der var flere?
- Jeg prøvede vel at glemme det. - Ved jeg så alt nu?
Ja.
Jeg lover, at jeg vil træffe bedre valg fra nu af.
- Det ved jeg. - Du skal ikke bekymre dig.
Hvis nogen på Choate spørger til Raina, siger jeg intet.
Jeg vil virkelig savne dig, Tariq.
Lokalsamfundet vil have svar.
Mine herskaber, selvom de stadig sørger over Rainas tragiske død -
- er hendes forældre, James og Tasha St. Patrick, her i dag.
De vil sige et par ord. Kom bare herop.
DUSØR PÅ 50.000 DOLLARS
Mrs. St. Patrick.
Vi savner vores smukke lille pige. Det har været vore livs værste tid.
Vi er taknemlige for jeres bønner og støtte.
Jeg vil fortælle om vores datter, Raina.
Hun var godhjertet. Hun havde en smuk sangstemme.
Og hun var klog.
Det, der skete med hende, er forkert.
Det er unfair.
Det er unfair, hun aldrig vil puste 16 lys ud på en lagkage.
Eller komme til studenterfest.
Eller gå op ad kirkegulvet på sin bryllupsdag.
Nogen derude berøvede hende ...
... og berøvede os ... hendes smukke fremtid.
Vi prøvede at beskytte hende. Vi prøvede.
Men jeg føler mig ansvarlig.
Vi er alle ansvarlige.
- Tommy Egan er Tony Teresis søn. - Det ser sådan ud.
Sikke en forskruet genpulje.
Han har besøgt ham to gange på det sidste, men aldrig før.
Så forholdet er nyt ... Men hvorfor nu?
Hvad fanden skete der?
Jeg hyrede din gudsøn og Marco til at finde en, og det gik galt.
Nu har vi to forældrepar med døde børn.
Det tager jeg ikke let på.
Vi er en familie.
Vincent, jeg ved, det ikke er nok, men jeg ordnede ham, der gjorde det.
Passer det, Sammy? Tog han sig af det?
Ja, han rådede bod på det.
Jeg værdsætter ærligheden, men du står i gæld til mig.
Du mister 50% af din profit og betaler erstatning til familierne.
Absolut. Vincent, jeg er virkelig ked af det her.
Jeg ville ikke udvise despekt.
Din far er en god mand.
Han holdt tæt og sidder i fængsel for at beskytte vores familie.
Tilsmuds ikke hans navn.
Sammy, tak fordi du dækkede over mig. Hvad fanden?
Jeg lovede Teresi, jeg ikke ville lade Vincent gøre dig noget.
Jeg lyver aldrig for dig igen.
- Vi får dem i næste uge. - Tak.
- Slip mig. Du snød mig. - Nej, Tate snød os begge.
- Tasha, vent. - Rend mig.
- Hold da op. I var fantastiske. - Du tvang os til at stille op.
Det var fandme usselt, Rashad.
James, det hele betaler sig. Tro mig.
Du hører fra mig, når vi har nogle tal på QCP.
Tak, fordi I kom.
Jeg har gransket optagelserne fra Cruz-gerningsstedet.
Det var ikke en Jimenez-lejemorder, der myrdede Celeste med guldpistolen.
Det var selveste Diego Jimenez. Han er i USA.
Hold da kæft. De er her aldrig.
Diego spadserede ud af hoveddøren med en kvinde, der bar en baby.
De ligner et almindeligt par, der tager hjemmefra.
De var ikke alene. To kendte Jimenez-folk gik ud ad sidedøren.
- Er hun hans kone? - Det vides ikke endnu.
Vi ved ikke, hvem nogen er endnu.
Men hvis hun er, får jeg hende til at spytte ud.
Karen havde ret omkring dig, Dre. Det er en fantastisk åbning.
- Hun sender dig nok snart til Paris. - Tak, Quinn.
Men først må du tage dig af røvhullet i VIP-området.
Han vil ikke betale sin regning. Han siger, han kender dig.
Jeg ser på det. Jeg er straks tilbage.
"Jeg hedder fandme ikke Vanessa!"
- Fint system. - Jeg har styr på tingene.
- Er Toros-problemet klaret? - Ja.
Godt. Nu ...
... skal du kneppe Francesca som belønning.
- Nej tak. Jeg arbejder. - Nu.
- Hvad koster en løgn? - Det dur ikke.
Han lugter til min fisse om nødvendigt.
Er jeg tør, er jeg død. Og det er du også.
Så lad os nu bare more os.
- Min tur til at se på. - Nej tak.
Hov, Dre ... Hvor skal du hen?
Du har ringet til Angela Valdes. Læg en besked.
Angie, vi må snakke.
Du bør ikke køre spritkørsel. Du kan slå nogen ihjel.
Pas dig selv.
- Har du dræbt en, der hed Luke? - Jeg aner ikke, hvad han hed.
Tekster: Natascha Tøsse www.sdimedia.com